Tal Silberstein - constituire a unui grup infractional organizat, trafic de influenta si complicitate la spalarea banilor;

Shimon Shevez si Benjamin Beny Steinmetz - constituire a unui grup infractional organizat, complicitate la trafic de influenta si complicitate la spalarea banilor

Moshe Agavi - aderare la un grup infractional organizat.

De ce sunt suspectati cei trei oameni de afaceri israelieni:

Steinmetz este cel mai bogat israelian, locul 188 in topul celor mai bogati oameni ai planetei, cu o avere estimata la 7.2 miliarde de dolari, investitor in proiectul minier de la Rosia Montana. Shevez este fostul director de cabinet al premierului Yitzhak Rabin, iar Tal Silberstein a fost consultantul politic al premierilor Adrian Nastase si Calin Popescu Tariceanu si al presedintelui Traian Basescu, bun prieten cu Dan Adronic, acuzat si el in dosar, potrivit jurnalistului Alex Costache.



Procurorii sustin ca in noiembrie 2006, Remus Truica si Tal Silberstein, Shimon Shevez, Benjamin Benny Steinmetz, Moshe Agavi si alte persoane "au constituit un grup infractional care a avut ca scop dobandirea intregii averi revendicate nelegal de inculpatul Al Romaniei Paul Philippe, prin oferirea de bani/bunuri persoanelor din cadrul autoritatilor/institutiilor detinatoare a acestor proprietati, instigarea si complicitatea la savarsirea, de catre aceste persoane, a infractiunii de abuz in serviciu, prin punerea la dispozitie si semnarea inscrisurilor necesare si prin traficarea influentei reale asupra functionarilor publici".Potrivit sursei citate, Paul Al Romaniei i-a promis lui Truica si asociatilor lui o cota parte importanta, intre 50% si 80%, din valoarea bunurilor pe care le revendica in Romania si, ulterior, le-a si dat acestora bunurile, pe masura obtinerii lor, in schimbul interventiei acestora pe langa functionari publici cu atributii in reconstituirea sau retrocedarea dreptului de proprietate .Desi procurorii au facut numeroase demersuri pentru a-i aduce in tara pe cei patru, acest lucru nu s-a reusit. Printul Paul a fost plasat in arest la domiciliu in dosarul retrocedarilor ilegale de terenuri din Ilfov , cu un prejudiciu de peste 135 de milioane de euro, el fiind acuzat de cumparare de influenta, spalarea banilor si complicitate la abuz in serviciu, a decis, sambata dupa-amiaza, Curtea de Apel Brasov.Printul Paul a fost retinut de procurorii DNA Brasov, dupa aproape sapte ore de audieri, in dosarul retrocedarilor ilegale de terenuri din Ilfov, in care au fost arestati la domiciliu omul de afaceri Remus Truica si avocatul Robert Rosu, iar Dan Andronic, Marius Marcovici si Claudiu Mateescu au fost pusi sub control judiciar. In acest dosar este cercetat sub control judiciar si Gheorghe Sin, presedintele Academiei de Stiinte Agricole.